Onsdag aften afgøres skæbnen for plejehjemmet Tonnishave i Asaa. På et byrådsmøde i Brønderslev Kommune skal politikerne beslutte, om plejehjemmet skal lukkes. Kommunen har i øjeblikket 26 ledige ældreboliger og ved at lukke plejehjemmet i Asaa kan man spare 6 millioner kroner årligt. I kommunens ældreudvalg var der i september ikke flertal for en lukning. Plejehjemmet i Asaa er blandt de ældste i kommunen. Der har været stor utilfredshed med forslaget om at lukke plejehjemmet. Især i den lille by Asaa. Asaa borgerne kører onsdag aften i samlet trop i bus til rådhuset i Brønderslev. Her vil de overvåge politikerne i byrådssalen på tæt hold, og markere deres synspunkt om at Tonnishave bør bevares. Der bor 14 beboere på Tonnishave, og forslaget lyder på, at det skal lukkes 1. marts 2013.

Referat:
Onsdag aften skal politikerne tage stilling til, om plejehjemmet Tonnishave i Asaa skal lukkes.